เรื่องร้องเรียน (ถนน,ทางเท้า) วันที่ 2023-09-14 05:56:34 — แขวงบางขุนพรหม เขตพระนคร กรุงเทพมหานคร
กทม. จัดงาน "ช้อป ชิม ชิล" ริมคลองผดุงกรุงเกษม โดยละเมิดสิทธิของประชาชนผู้ใช้ทางเท้าเดินเท้าและจุดจอดป้ายรถเมล์(ขนส่งสาธารณะ)

กทม.เคยขอความร่วมมือจากผู้ค้าขายบริเวณทางเดินริมคลองผดุงกรุงเกษม บริเวณท่าเรือเทเวศร์ คืนพื้นที่สำหรับปรับปรุงทางเดินเท้า ซึ่งผู้ค้าขายเฉพาะช่วงเย็นถึงกลางคืนและเมื่อค้าขายเสร็จจึงเก็บของออกจากพื้นที่ การขอคืนพื้นที่ดังกล่าวทำให้ผู้ค้าจำเป็นต้องย้ายไปขายนอกพื้นที่ ในขณะที่เมื่อกทม.ปรับปรุงทางเท้าเสร็จ กลับใช้พื้นที่ดังกล่าวจัดงานและให้ผู้ค้าจากที่ต่างๆ มาขายของบนทางเท้า โดยตั้งร้านค้ากึ่งถาวร ทั้งที่ขายเฉพาะตอนเย็นแต่กลับปล่อยโครงร้านและสิ่งของไว้ทั้งวัน ซึ่งกระทบกับประชาชนที่ใช้ทางเดินเท้าและจุดขึ้นรถเมล์เป็นอย่างมาก ต้องเดินลงไปในถนน แสดงให้เห็นว่า "สุดท้ายแล้วกทม.กลับกลายเป็นผู้ที่ละเมิดสิทธิของประชาชนเสียเอง" นโยบายการปรับปรุงทางเท้าประสบความสำเร็จ แต่การจัดงานดังกล่าวไม่อาจตอบสนองนโยบาย ทั้งยังตอกย้ำความเหลื่อมล้ำของสังคมว่าทางเท้าสามารถขายของได้ถ้ากทม.เป็นผู้จัดงานเอง !! ประชาชนก็ใช้ชีวิตตามยถากรรมเดิมๆ